Hiirikäden ollessa hyvin epätarkka käsite, tulee kuntoutustoimenpiteiden kohdentamiseksi pystyä tarkentamaan oikea diagnoosi. Jos vaivan taustalla olevat rasitustekijät ovat helposti tunnistettavissa, niin rasituksen poistaminen, kivun hoito, ohjaus ja seuranta ovat yleensä riittäviä toimenpiteitä ja toipuminen tapahtuu muutamassa viikossa. Fysioterapeutin toimesta on myös syytä tarkistaa työpaikan ergonomiset tekijät kuntoon.